Wɔatwerɛ nsɛm wei ɛwɔ Asante kasa mu Benita Sena Okity-Duah(wɔwoo no Ayɛwohomummɔ bosome da a ɛtɔ so du nkron wɔ afe apem ahankron ne aduoson nsia) yɛ Ghana adepamfoɔ, amanyɔni ne ɛnkane mmarahyɛbedwani ma Ledzokuku mpɛsoa wɔ Nkran pupuni mantam. Wɔwoo no wɔ Ayɛwohomummɔ bosome da a ɛtɔ so du nkron wɔ afe apem ahankron ne aduoson nsia wɔ Anloga a ɛwɔ Fram mantam wɔ Ghana. Ɔnyaa "Miss Ghana Pageant" wɔ afe apem ahankron ne aduokron nson berɛ a na ɔyɛ ɔsuani a wadi mfeɛ aduonu. Ɔkɔɔ ne ntoasoɔ sukuu wɔ Achimota sukuu wɔ Nkran. Ɛno akyire no akɔsua adepam wɔ "London School of Fashion" mfeɛ nan. Ɔsane baa Ghana mfeɛ mpem mmienu ne mmiɛnsa, ɛfiri hɔ no ɔbɔɔ no ho mmɔden wɔ Ghana adepamfoɔ dwumayɛkuo no mu. Benita de ne diberɛ a na ɔkura sɛ "Women's Organizer" ma kyineɛ amanyɔkuo "National Democratic Congress" ma Ledzokuku mpɛsoa a ɛwɔ Nkran pupuni mantam too hɔ. Ɔkɔgyinaa hɔ maa n'amanyɔkuo berɛ a na wɔrebɛtɔ aba ɛna ɔmaa saa berɛ mmarahyɛbedwani Nii Nortey Dua a na ɔwɔ so dii ntwo ɛna ɔgyinaa hɔ maa kyineɛ amanyɔkuo"National Democratic Congress" wɔ ne mpɛsoa so.